હું ‘મેરી પ્યારી બિંદુ' કરવાના નિર્ણયને વળગી રહું છું. વાસ્તવમાં ટાઇમિંગ અને અન્ય પરિબળોના કારણે એ ફિલ્મ નહોતી ચાલી. હું માનું છું કે, એ લવલી ફિલ્મ છે. વાસ્તવમાં અનેક જણે મારી પાસે આવીને કહ્યું છે કે, તેમને મારી બીજી ફિલ્મ્સ કરતાં તો એ વધારે ગમી હતી. એને બોક્સ-ઓફિસ પર પ્રેમ નહોતો મળ્યો. હું એને ફ્લોપ ગણતી નથી. ‘મેરી પ્યારી બિંદુ' પછી મારી ‘ગોલમાલ અગેઇન' આવી હતી. જે હિટ હતી. હવે હું મારી આગામી ફિલ્મ્સ માટે એક્સાઇટેડ છું. અત્યારે હું ‘નમસ્તે ઇંગ્લેન્ડ' માટે ડબિંગ કરી રહી છું. અર્જુન (કપૂર) અને હું એના વિશે રોજ જ વાત કરીએ છીએ. અમે બંને દિબાકર બેનર્જીની ‘સંદીપ ઔર પિન્કી ફરાર' માટે પણ એક્સાઇટેડ છીએ. ‘કેસરી'માં મારો સ્મોલ છે, પરંતુ મને આ હિસ્ટોરિકલ ફિલ્મનો એક ભાગ બનવાની ખુશી છે. હું અત્યારે ‘જબરિયા જોડી' માટે શૂટિંગ કરી રહી છું. અત્યારે હું બિઝી તો સાથે ખૂબ ખુશ પણ છું.